Twee vas ná ongeluk met gekaapte voertuig | Maroela Media
Twee vermeende kapers sal na verwagting Woensdag in die Pretoria-landdroshof verskyn nadat hulle na bewering 'n vrou se voertuig naby 'n hospitaal gekaap het voordat hulle daarmee in 'n ongeluk betrokke was.
Kapt. Daniel Mavimbela, woordvoerder van die polisie, het gesê drie verdagtes het 'n vrou Dinsdag naby 'n hospitaal in Sunnyside oorval en 'n vuurwapen op haar gerig. Hulle het die sleutel van haar motor afgeneem en met die BMW 320i weggejaag.
Polisiebeamptes en opsporingsbeamptes het vinnig gereageer en die kapers agternagesit. Die verdagtes het uiteindelik in 'n straat in Mamelodi-Wes voor aankomende verkeer beland voordat hulle beheer oor die voertuig verloor en teen voorwerpe langs die pad gebots het.
"Een van die verdagtes is tydens die ongeluk beseer en sterk tans onder polisiebewaking in 'n plaaslike hospitaal aan," het Mavimbela gesê. "Die ander twee verdagtes is agter tralies." Hy het gesê daar is tydens die inhegtenisneming op 'n handwapen en ammunisie beslag gelê.
Die verdagtes sal vandag in die hof verskyn op aanklagte van kaping en die onwettige besit van 'n vuurwapen en ammunisie. "'n Voorlopige ondersoek het daarop gedui dat minstens twee van die verdagtes ook met ander sake verbind kan word," het Mavimbela gesê.
Wha ha ha ha voorwerpe langs die pad!
Wonder ek nou oor die ander aanklagte soos rig van vuurwapen ondere andere?
Vrydag het Debbie Stephan vanaf uMhlanga gery na Pinetown en op die Noordelike baan van die N2 was 'n polisiekar besig om 'n geskaakte Mercedes te jaag. Die Merc het die polisiekar van die pad probeer druk en die karrre het oorgejaag en in die Suidelike baan beland waar albei Debbie Stephan se motor getref het. Debie, wat ten tye van die ongeluk dmv 'n handvrye mobiele foon in gesprek was met haar skoondogter, kon haar familie vra om hulp aan te vra en kon min of meer beduie waar dit gebeur het. Sy is kritiek beseer. Van die vyf… Lees meer »